Apstiprināts 27.05.2022. valdes sēdē

**Nolikums par Latvijas Veterinārārstu biedrības**

**apbalvojumiem.**

1. Nolikums nosaka Latvijas Veterinārārstu biedrības (LVB) apbalvojumu piešķiršanas kārtību, pamatojoties uz LVB Statūtiem.
2. LVB ir šādi apbalvojumi:
   1. LVB Goda biedrs;
   2. Atzinība “Sudraba zīme”;
   3. Balva “Sudraba skalpelis”;
   4. Atzinības raksts;
   5. Balva “Debitants veterinārijā”
   6. Balva” Gada students”;
   7. Valdes priekšsēdētāja pateicība.
3. LVB apbalvojumu un balvu vizuālo formu izveido pieaicināts dizaineris vai mākslinieks un apstiprina valde.
4. LVB apbalvojumi ir biedrības autoru darbs.
5. **LVB Goda biedrs.**
   1. LVB Goda biedrs ir augstākais LVB apbalvojums.
   2. LVB Goda biedra saņemšanai var izvirzīt:
      1. Veterinārārstus par īpašiem nopelniem veterinārmedicīnas attīstībā Latvijā un pasaulē, LVB darbā, atklājumiem veterinārmedicīnas zinātnē .
      2. Citu profesiju pārstāvjus par profesionālu ieguldījumu LVB darbā, veterinārmedicīnas profesijas popularizēšanā un attīstībā.
      3. Eiropas un pasaules veterinārmedicīnas organizācijas vai to vadītājus par profesionālu, draudzīgu un līdzvērtīgu sadarbību ar LVB.
   3. Kandidātus LVB Goda biedra saņemšanai var izvirzīt LVB struktūŗvienības( teritoriālās, profesionālās, sociālās), LVB valde,LVB priekšsēdētājs.
   4. Ja kandidātu izvirza LVB struktūŗvienība, tad klāt iesniegumam pievieno sapulces protokola kopiju.
   5. Iesniegums par izvirzītajiem kandidātiem LVB Goda biedram jāiesniedz LVB rakstiski, norādot:
      1. kas izvirza;
      2. ko izvirza;
      3. kāpēc izvirza, norādot punktā 5.2. noteiktās prasības atbilstību;
      4. izvirzot fizisku personu, jāpievieno personas biogrāfija un fotogrāfija.
   6. Izvirzīto kandidātu LVB Goda biedram izskata LVB valde un apstiprina LVB Padomes sēdē.
   7. Kalendārā gadā var apstiprināt ne vairāk kā 2(divus) LVB Goda biedrus, izņemot juridiskas personas un citu profesiju pārstāvjus.
   8. LVB Goda biedram pasniedz diplomu un LVB emblēmas zelta zīmi, veicot ierakstu LVB Goda biedru grāmatā.
   9. LVB Goda biedra apbalvojumu pasniedz svinīgā publiskā LVB pasākumā.
   10. Apbalvoju LVB Goda biedrs vienai un tai pašai fiziskai vai juridiskai personai atkārtoti nepiešķir.

6. **Atzinība “Sudraba zīme”**

6.1 Apbalvojumu atzinība “Sudraba zīme” pasniedz veterinārārstam, veterinārmedicīnas darbiniekam vai LVB darbiniekam:

6.1.1. par izrādīto augsto profesionalitāti pildot savus darba pienākumus; 6.1.2. popularizējot sabiedrībā veterinārmedicīnas profesiju;

6.1.3.pašaizliedzīgi un brīvprātīgi iestājoties par sabiedrības un dzīvnieku veselību;

6.1.4. nostrādājot profesijā vairāk kā 40( četrdesmit gadus), gūstot kolēģu un klientu nedalītu cieņu.

6.2.Kandidātus LVB atzinības “Sudraba zīme”saņemšanai var izvirzīt LVB struktūŗvienības( teritoriālās, profesionālās, sociālās), LVB valde,LVB priekšsēdētājs.

6.3. Kandidātu izvirzītājam jāiesniedz LVB iesniegums, norādot:

6.3.1. kas izvirza;

6.3.2. ko izvirza;

6.3.3. kapēc izvirza;

6.3.4. kandidāta foto un biogrāfija.

6.4.Izvirzīto kandidātu LVB atzinībai “Sudraba zīme” izskata LVB valde un apstiprina LVB Padomes sēdē.

6.5. Apbalvojuma atzinība “Sudraba zīme” saņēmējam pasniedz LVB emblēmas sudraba zīmi un apbalvojuma apliecinājuma rakstu, veicot ierakstu LVB apbalvojumu gramatā.

6.6.LVB atzinību “Sudraba zīme” pasniedz svinīgā publiskā LVB pasākumā.

6.7. Atzinību “Sudraba zīme” piešķir tikai vienu reizi.

7. **Balva “Sudraba skalpelis”**

7.1. Balvu “Sudraba skalpelis” pasniedz veterinārārstam, veterinārfeldšerim un veterinārārsta asistentam par mūža ieguldījumu veterinārmedicīnā, nostrādājot profesijā trīsdesmit un vairāk darba gadus, pildot apzinīgi un godprātīgi savus darba pienākumus, gūstot savu kolēģu un līdzcilvēku cieņu un atzinību.

7.2. Kandidātus LVB balvai “Sudraba skalpelis”saņemšanai var izvirzīt LVB struktūŗvienības( teritoriālās, profesionālās, sociālās).

7.3. Kandidātu izvirzītājam jāiesniedz LVB sapulces protokola kopija un iesniegums, norādot:

7.3.1. kas izvirza;

7.3.2. ko izvirza;

7.3.3. kandidāta foto un biogrāfija;

7.4. Izvirzīto kandidātu LVB balvai “Sudraba skalpelis” izskata LVB valde un apstiprina LVB Padomes sēdē.

7.5. Balvas “Sudraba skalpelis” saņēmējam pasniedz sudraba skalpeli, veicot ierakstu LVB apbalvojumu grāmatā.

7.6. LVB balvu“Sudraba skalpelis” pasniedz svinīgā publiskā LVB pasākumā.

7.7. LVB balvu “Sudraba skalpelis” piešķir tikai vienu reizi.

8. **Atzinības raksts**

8.1. Atzinības rakstu pasniedz veterinārārstam, veterinārfeldšerim, veterinārārsta asistentam un LVB darbiniekam pēc LVB valdes lēmuma.

8.2. Atzinības rakstu saņēmējam pasniedz pasākumā, kura piemērotību izvēlas un lemj LVB valde.

8.3. Atzinības rakstu saņemšanas skaits nav ierobežots.

9. **Balva “Debitants veterinārijā”**

9.1. Balvu “Debitants veterinārijā” pasniedz praktizējošam veterinārārstam ar darba stāžu profesijā ne vairāk kā piecus gadus pēc augstskolas absolvēšanas .

9.2. Pretendentus balvai “Debitants veterinārijā” var izvirzīt LVB profesionālās sekcijas un LVB teritoriālās nodaļas.

9.3. Katra no minētām struktūrvienībām var izvirzīt ne vairāk kā vienu pretendentu, iesniedzot LVB lēmuma kopiju un rekomendācijas vēstule par izvirzīto balvas pretendentu.

9.4. Balvas saņēmēju apstiprina LVB valde.

9.5. Balvas “Debitants veterinārijā” saņēmējam pasniedz speciāli izgatavotu balvu ar saņēmēja iegravētu vārdu un uzvārdu un balvas saņemšanas gadu.

9.6. . LVB balvu“Debitants veterinārijā” pasniedz svinīgā publiskā LVB pasākumā

10.**Balva “Gada students”**

10.1. Balvu “**Gada students**” pasniedz Latvijas Lauksaimniecības universitātes(LLU) Veterinārmedicīnas fakultātes(VMF) studentam par aktuālu veterinārmedicīnas, sabiedrības un dzīvnieku veselības , infekcijas slimības, terapijas vai cita veida zinātnisko pētījumu.

10.2. Kandidātus un balvas ieguvējus nosaka pēc LLU VMF sastādītas komisijas vērtējuma, nosakot pirmās, otrās un trešās pakāpes laureātus.

10.3. LVB valde izvērtē trīs godalgoto vietu ieguvēju darbus un pieņem lēmumu, nosakot balvas “**Gada students**” ieguvēju.

10.4. Balvas “**Gada students**”, pirmās un otrās un trešās pakāpes atzinību ieguvēji saņem tiesības savu zinātnisko pētījumu materiālus publicēt LVB informatīvajā biļetenā “Veterinārais Žurnāls” un prezentēt ikgadējā LVB konferencē.

10.5. Pirmās pakāpes balvas saņēmējs saņem atazinības rakstu un 450,- EURO naudas balvu. Otrās pakāpes atzinību saņēmējs saņem atzinības rakstu un 250,- EURO naudas balvu, bet trešās pakāpes atzinību saņēmējs saņem atzinības rakstu un 150,-EURO naudas balvu.

10.6. . LVB balvu“**Gada students**” un naudas balvu 150,- EURO pasniedz svinīgā publiskā LVB pasākumā.

11. **Valdes priekšsēdētāja pateicība**

11.1.Valdes priekšsēdētājs pēc saviem ieskatiem var pasniegt pateicību.

12. Izdevumi, kas radušies pasniedzot LVB Goda biedra, atzinību “Sudraba zīme”, balvu “Gada studensts”, balvu “Debitants veterinārijā” un atzinības rakstu tiek segti no LVB budžeta.

13. Izdevumi, kas radušies pasniedzot balvu “Sudraba skalpelis” tiek segti:

13.1. ja balvas saņēmējs ir LVB biedrs, tad 50% no LVB budžeta un 50% izvirzītāja līdzfinansējums;

13.2. ja balvas saņēmējs nav LVB biedrs, tad 100% izvirzītāja līdzfinansējums.

14. Izdevumi, pasniedzot valdes priekšsēdētāja pateicību, tiek segti no valdes priekšsēdētājam paredzētajiem reprezentatīvajiem izdevumiem.

15. LVB biedram nav tiesību pašam lūgt, lai viņu apbalvo ar kādu no LVB apbalvojumiem.

Valdis Šmēliņš LVB valdes priekšsēdētājs